Die Junior Stadsraad van Pretoria is 'n nie-winsgewende jeugorganisasie wat in 1979, die Verenigde Nasies se Internasionale Jaar van die Kind, gestig is. Drie verteenwoordigers van 27 hoërskole in die stad dien in die raad. Die lede word vir 'n termyn van twee jaar verkies. Vyf ampsdraers word aan die begin van 'n termyn demokraties deur die lede verkies, naamlik: 'n Junior Burgemeester, Junior Onder-burgemeester, Sekretaresse, Stadsklerk (Tesourier) en Skakelbeamte. Die oorblywende lede dien op die 5 hoofkomitees, naamlik: Kultuur, Sport, Vitae, Jeug en Kuns. Hulle vergader maandeliks in die ou Raadsaal van Pretoria. Binne die komitees word byeenkomste gereël met die doelwit om die jeug van Pretoria te verenig en om geld vir liefdadigheid in te samel.